Document ID: /roh_data/filtered/fineweb-2-filterrobots_roh.jsonl.gz/2661

Primminister Grindeanu ha rinfatschà a Iordache dad avair disditg tar la communicaziun publica davart l’ordinaziun dispitaivla a reguard maldiever da l’uffizi. Iordache ha communitgà quai ad ina conferenza da medias a Bukarest.
Maldiever da l'uffizi mo a partir dad in donn da 200'000 lei ensi
La regenza ha abolì entant quest’ordinaziun pervi dals protests massivs sin las vias. L’ordinaziun avess schluccà las reglas da corrupziun per impiegads dal stadi. Quai fiss succedì cun fixar, che maldiever da l’uffizi sappia mo anc vegnir persequità, sche la summa da donn è almain tar 200’000 lei – tge che correspunda a 45’000 euros.
Ella avess favurisà il manader dals socialdemocrats (PSD), Liviu Dragnea, che stat avant dretgira pervi da maldiever d’uffizi cun in donn da 100’000 lei.
Pervi dals protests era gia sa retratg il minister da commerzi rumen.
Novitads 17:00